2018. gada 19. decembrī Rīkojums Nr. 681

Rīgā (prot. Nr. 60 82. §)

**Par finanšu līdzekļu piešķiršanu no valsts budžeta programmas**

**"Līdzekļi neparedzētiem gadījumiem"**

1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Izglītības un zinātnes ministrijai 243 094 *euro*, tai skaitā:

1.1. 40 000 *euro* pārskaitīšanai biedrībai "Latvijas Augstskolu sporta savienība", lai segtu izdevumus, kas saistīti ar Latvijas studentu izlases hokejā dalību 29. pasaules ziemas universiādē Krasnojarskā (Krievijā) no 2019. gada 2. marta līdz 12. martam un Latvijas studentu izlases basketbolā dalību 30. pasaules vasaras universiādē Neapolē (Itālijā) no 2019. gada 3. jūlija līdz 14. jūlijam;

1.2. 203 094 *euro* pārskaitīšanai biedrībai "Latvijas Tenisa savienība", lai segtu izdevumus, kas saistīti ar Federācijas kausa (FED CUP) sacensību organizēšanu Latvijā no 2019. gada 9. februāra līdz 10. februārim.

2. Izglītības un zinātnes ministrijai nodrošināt, ka biedrība "Latvijas Augstskolu sporta savienība" un biedrība "Latvijas Tenisa savienība" piešķirtos valsts budžeta līdzekļus izlieto līdz 2018. gada 31. decembrim faktisko izdevumu segšanai.

Ministru prezidents Māris Kučinskis

Izglītības un zinātnes ministra

pienākumu izpildītājs,

labklājības ministrs Jānis Reirs